google/wiki40b huggingface dataset:
Before the Flood

Historie

Før turneen begynte var det allerede planlagt å utgi konsertalbum. Mange av konsertene ble tatt opp på bånd. Da tiden kom for å sette sammen konsertalbumet var de beste opptakene fra de tre siste konsertene fra Los Angeles Forum i Inglewood, California.  
Tittelen til albumet er antatt å ha blitt tatt fra romanen (Farn Mabul) av Sholem Asch; Dylan var venn med Moses Asch, sønn av Sholem og grunnleggeren av Folkways Records. En annen teori var at tittelen siktet til den uunngåelige mengden av piratplater som sirkulerte i undergrunnsmarkedet.
Fordi dobbelalbumet ble utgitt på Dylans daværende plateselskap, Asylum Records, åpnet det samtidig for en konflikt mellom The Band og deres selskap Capitol Records, ettersom de hadde vansker med å samle nok materiale for å oppfylle sin egen kontrakt. 
Before the Flood ble en middels kommersiell suksess, den nådde nummer 3 i USA og nummer 8 i Storbritannia.
Anmeldelsene av Before the Flood var generelt positive og den ble plassert som nummer seks av de beste platene i The Village Voice's kritikerliste for 1974.
«På sitt beste er dette det sprøeste og sterkeste rock and roll som noensinne er innspilt,» skrev kritikeren Robert Christgau i en av hans mer sjenerøse anmeldelser. «Alle lignende konsertalbum faller pladask. The Rolling Stones er mekaniske dukker i sammenligning, The Faces bare slurvete, The Grateful Dead positivt stille. The MC5 oppnådde noe lignende ved å ignorere musikalitet helt og holdent, men mens The Band høres udisiplinerte, truende til hodekulls å ødelegge deres framdrift ved å slenge ut en fot eller en albue for mange, har de aldri gitt opp deres veldige tekniske dyktighet. I dette følger de sjefen. Når han høres tynn ut på Planet Waves gjør de det samme. Når hans stemme legger seg i en rik buldring, driver på med hans gamle sanger som en lastebil. Jeg er enig at noe få av dem vil aldri gå igjen, men jeg verdsetter offeret; onkel Bob leverer til massene på konsertene. Vi kan aldri vite om dette er et mesterverk.» Christgau ga albumet en A (absolutt best).

Sporliste

Alle sanger av Bob Dylan, unntatt hvor merket.
İlhan Mansız

Landslaget

İlhan Mansız spilte 21 landskamper for Tyrkias herrelandslag. Han ble tatt ut i Tyrkias tropp til VM i fotball 2002.
Ramkhamhaeng-universitetet

Ramkhamhaeng-universitetet (Thai: มหาวิทยาลัยรามคำแหง) er det ene av Thailands to åpne universiteter. Den ble grunnlagt i 1971.
De to største filialene er i Bangkok (i Bang Na, Phra Khanong District for førsteårs-studenter (freshman). En stor part av de andre kursene holdes på hovedfilialen i Hua Mak, Bang Kapi District.
De akademiske gradene som kan avlegges der er blant annet innen jus.
Fan Changjiang

Liv og virke

Fan studerte ved Pekinguniversitetet og ble journalist i 1933. Han beskrev en rekke av de sentraler begivenheter under den kinesiske borgerkrig, og intervjuet både Zhou Enlai og Mao Zedong. I 1937 etablerte han Kinas unge journalisters forbund (中國青年記者協會) og ble forbundets leder. To år etter ble han medlem av det kinesiske kommunistiske parti, og i juli 1949 var han med på å grunnlegge Det allkinesiske journalistforbund. Han fikk en rekke viktige poster både som journalist og som redaktør/direktør; fremt som leder av Folkets Dagblad. Han ble også medlem av regjeringen i en rekke poster.
Han ble forfulgt og i 1967 fengslet og satt i enecelle under kulturrevolusjonen. I 1970 begukk han selvmord ved å slippe seg ned i en brønn i Henan.
Norrøn

Norrøn er betegnelsen på samfunnet og kulturen i Norge og på Island fra rundt år 800 til 1350. Betegnelsen brukes også på den norskættede befolkningen på Færøyene, Shetland, Hebridene, Man og Orknøyene i samme periode. Dette er altså et historisk og kulturelt begrep.
Rundt 800 begynte folk fra Norge å bosette seg på Færøyene, Shetland og Orknøyene, og litt senere på Hebridene og Man. Omkring 870 begynte landnåmet på Island. Omtrent på samme tid ble Harald Hårfagre konge i Norge, som i all hovedsak omfattet det nåværende Vestlandet, etter Slaget ved Hafrsfjord. Dette fikk ikke bare konsekvenser i Norge, men også for befolkningen på øyene i vest. Slikt sett kan man si at den norrøne perioden begynte med slaget i Hafrsfjord. De norske kongene fikk etter hvert en dominerende rolle, både politisk og symbolsk, for befolkningen på øyene. Den norrøne kulturen og språket ble felles for alle i det norrøne området. Slutten på den norrøne epoken settes ofte til 1319, da den siste kongen av Sverreætten, Håkon V Magnusson, døde, og Norge gikk inn i kongefellesskap med Sverige.
Norrøn mytologi er gudetroen blant nordiske folk i førkristen tid 
Språk- og litteraturmessig deles den norrøne tiden inn i eldre norrøn tid (700 til 1050) og yngre norrøn tid (1050 til 1350), også kalt klassisk norrønt.
Norrøn-gælisk, norrøn-skotsk eller norrøn-irsk brukes for å beskrive folk med nordisk avstamning som bosatte seg på Irland og Skottland i tidlig middelalder (Vikingtida).
Ifølge Heide kommer betegnelsen «norrøn» av norðrǿnn som betyr «nordlig» eller er adjektiv for landsnavnet Norge, ifølge ordboken betyr det opprinnelig «som kommer fra nord».
Nektaria Panagi

2007

Panagi kom på andreplass i det kypriotiske mesterskapet i friidrett 2007. Hun deltok i De europeiske småstatslekene 2007 i Monaco, og vant der lengdehopp med 5,81 meter. Hun deltok også i Europacupen i friidrett (First League, gruppe B), og kom der på åttende- og sisteplass med 5,78 meter. 
Hun deltok i Ungdoms-VM i friidrett 2007 (U18), men hoppet 5,73 meter, som var 18. beste resultat i kvalifiseringsrunden, og nådde ikke finalen. I European Youth Summer Olympic Festival 2007 hoppet hun 5,67 meter i kvalifiseringen, som var 20. beste resultat, og ble ikke kvalifisert til finalerunden.

2009

De europeiske småstatslekene 2009 ble arrangert på Kypros, og Panagi vant igjen lengdehopp, 6 cm foran Johanna Ingadottir fra Island. Kypros deltok i Second League under Lag-EM i friidrett 2009, og Panagi kom der på sjetteplass i lengdehopp. Hun kom på femteplass i Middelhavslekene 2009, og i Junior-EM i friidrett 2009 ble hun slått ut i kvalifiseringsrunden, der hun fikk 20. beste resultat med 5,88 meter.

2011

Kypros deltok i Third League under Lag-EM i friidrett 2011, og Panagi kom der på tredjeplass, bak Rotem Battat-Golan og Hafdís Sigurdardóttir. Hun vant lengdehopp i det kypriotiske mesterskapet i friidrett. 
I juli deltok hun i U23-EM i friidrett 2011 i Ostrava, og fikk 12. beste resultat i kvalifiseringen, med 6,11 meter, og økte med én cm i finalen der hun kom på tiendeplass.

2012

Panagi forbedret sin personlige rekord flere ganger i 2012, fra 6,12 meter i 2011. Hun hoppet 6,41 i Lefkosia i mai til 6,47 i Chania i juni. Under EM i friidrett 2012 fikk hun 15. beste resultat i kvalifiseringen, og nådde ikke finalen. Den 4. juli hoppet hun 6,56 meter under Venizelia-stevnet i Chania, som var ny personlig rekord, en rekord hun hadde fram til 2016.

2013

Hun vant lengdehopp under De europeiske småstatslekene 2013, én cm foran Hafdis Sigurdardottir. Hun kom på andreplass i Venizelia-stevnet i Chania, og deltok i Lag-EM i friidrett 2013, der Kypros deltok i Second League, der hun vant lengdehopp. Hun vant også lengdehopp under Middelhavslekene 2013, der hun hoppet 6,51 meter. Hun deltok i det greske mesterskapet 2013, og kom der på andreplass.

2014

Panagi deltok i Samveldelekene 2014. I kvalifiseringsrunden hoppet hun 6,36 meter, og i finalen hoppet hun 6,33 meter og endte på sjuendeplass. I EM i friidrett 2014 fikk hun 24. beste resultat i kvalifiseringen, og fikk ikke hoppet i finalerunden.

2015

Hun kom på andreplass i lengdehopp under Lag-EM i friidrett 2015, der Kypros deltok i Second League. Hun deltok i Sommeruniversiaden 2015 i Kina, og kom der på fjerdeplass med 6,52 meter. I det greske mesterskapet i juli kom hun på tredjeplass.

2016

Hun vant Venizelia-stevnet i Chania, og kom på andreplass i Filothei Women Gala 2016 i Athina. I Orestiko-stevnet i Argos forbedret hun sin personlige rekord til 6,59, som holdt til seier, og hun tangerte denne rekorden i det kypriotiske mesterskapet, der hun vant lengdehoppkonkurransen. I Balkanmesterskapet i friidrett 2016 vant hun lengdehopp. 
Hun deltok i EM i friidrett 2016, men 6,33 meter ble 17. beste resultat i kvalifiseringen, og hun hoppet dermed ikke i finalerunden.
Henrys bakværelse

Handling

Filmen tar for seg Henry (Svein Sturla Hungnes) som mislykkes i sitt ekteskap. Han føler seg også mislykket i rollen som far for sin datter Susanne (May Kristin Hernæss). Kort tid etter begår datteren selvmord og Henry begynner å utforske datterens liv. Han møter Tom (Roy Hansen), en bekjent av Susanne, og gjennom ham finner Henry ut at det var mye han ikke visste om datteren sin. Henry får vite at Susanne ble utnyttet av en hallik og etterhvert blir de to mennene nære venner. Gjennom Tom får Henry også kontakt med en annen venninne av Susanne, Zimmy (Frøydis Armand). Hun blir også utnyttet av den samme halliken og Henry overtaler henne til å finne halliken for ham. Slik kan Henry forstå hvordan hans datter Susanne egentlig var og hva det var hun gikk gjennom før selvmordet. Det hele topper seg når de alle er samlet i Henrys bakværelse.
Elmo Savola

2012

Savola deltok i Nordisk juniormesterskap i mangekamp 2012 i Sandnes, og kom der på andreplass i tikamp i U18-klassen, bak svenske Fredrik Samuelsson.

2013

Under Nordisk juniormesterskap i mangekamp 2013 i Uddinge i Sverige kom han på andreplass i U20-klassen, med 7242 poeng, der Fredrick Ekholm vant.

2014

Han vant tikamp i U20-klassen under Nordisk juniormesterskap i mangekamp 2014, med ny personlig rekord på 7532 poeng. Han deltok også i junior-VM i friidrett 2014 i Eugene, der han kom på 17.-plass med 7278 poeng.

2015

I 2015 konkurrerte han i U23-klassen under Nordisk juniormesterskap i mangekamp 2015, og vant tikampen med 7129 poeng. Han vant også tikamp i det finske mesterskapet i friidrett. Han satte personlig rekord med 7743 poeng under U23-EM i friidrett 2015, som holdt til sjuendeplass sammenlagt.

2016

Savola deltok på 110 meter hekk under Nordisk-baltisk U23-mesterskap i friidrett 2016 i Esbo, og fikk der bronse bak Rapolas Saulius og Fredrik Samuelsson. I det finske mesterskapet i friidrett måtte han se seg slått av Juuso Hassi, og fikk sølv i tikamp med 7704 poeng.

2017

Han fikk bronse i tikamp under U23-EM i friidrett 2017, med ny personlig rekord på 7956 poeng.
Coilodera

Utseende

Middelsstore (gjerne 20-25 millimeter), avlange gullbasser, gul-, rød- eller brunaktige, oftest uten metalliske farger. Pronotum har to opphøyde lengdelister. Oversiden har gule flekker og også felter kledt med gule, utstående hår.

Utbredelse

Slekten er utbredt i Sørøst-Asia.
Colongra gasskraftverk

Colongra gasskraftverk er et varmekraftverk i Colongra i New South Wales, Australia. Det har en installert produksjonskapasitet på 667 MW fordelt på 4 gassturbiner.
Brenselkilden er naturgass, med utstyr fra Alstom. Anlegget ble utbygd fra 2007 med ferdigstillelse i 2009. Operatør er selskapet Delta Electricity.
Arthur Rimbaud

Liv og virke

Rimbaud var en usedvanlig dyktig elev på skolen, og han fikk beste karakter og en rekke priser. Hans sterke bånd til katolisismen, blandet med hans fascinasjon, hjulpet fram av flere personlige lærere, for gresk og latin, ble vesentlig for Rimbauds diktning. Allerede som 15-åring modnet han som dikter, og noen av diktene hans kom på trykk i tidsskrifter.
Imidlertid viklet Rimbaud seg inn i provokativ oppførsel, inkludert økt alkoholbruk. Han så selv på denne misbruken som vesentlig for sin dikteroppvåkning. Etter at han på oppfordring fra en venn tok kontakt med Paul Verlaine, ble utskeielsene verre. Verlaine, som var gift på det daværende tidspunktet, fulgte i Rimbauds utskeielser, som resulterte i at Verlaine ofte var overstadig full og voldelig mot sin kone. Verlaine og Rimbaud utviklet et stormfullt forhold, der Verlaine ble slitt mellom sin kone og sin nye elsker. Forholdet, som tok dem til Belgia og London, endte etter at Verlaine skjøt Rimbaud to ganger i 1873. Skadene var overfladiske, og Rimbaud vegret seg fra å rapportere det, men det tæret nødvendigvis i for stor grad på forholdet, og de brøt kontakt. Forholdet mellom Rimbaud og Verlaine skildres i filmen Total Eclipse fra 1995.
Resultatet av det utsvevende livet ble at Rimbaud dro tilbake til Charleville, der han skrev En årstid i helvete, en diktsamling som i stor grad tok for seg forholdet til Verlaine, igjen sterkt knyttet til katolisismen og til klassisk litteratur. Året etter dro Rimbaud tilbake til London, der han skrev versene som ble samlet i diktsamlingen Illuminasjoner. Begge diktsamlingene anses som svært vesentlige verk i symbolismen, og for den saks skyld i litteraturhistorien.
Verlaine skrev forordet til Rimbauds posthume Poésies complètes (1895). Se også  Œuvres (1898) og Lettres (1899).
Gullkaka

Beskrivelse

Gullkaka døde ut i naturen på Norfolkøya, ei øy mellom New Zealand og Ny-Caledonia, på midten av 1800-tallet, og på Phillip Island litt senere. Det siste kjente eksemplaret i fangenskap døde i London i 1851.
Arten, som hadde enda lenger overnebb enn kea (N. notabilis), ble observert sittende på fjellformasjoner og i tretopper mens den spiste blomsterknopper. Den var relativ tam og lett å fange, så den ble jaktet til utryddelse av datidens fanger og nybyggere, som både spiste fuglene og holdt dem som kjæledyr.
Kjøøya

Historie

På Kjøøya finnes det, i likhet med på Holmengrå, en labyrint datert til ca. 1000–1600 e.Kr. Labyrinten på Kjøøya er, i motsetning til den på Holmengrå, overgrodd og vanskelig å finne. 
Labyrinten på Kjøøya har trulig sammenheng med østsamisk kultur. Østsamiske menn fra Neidensiidaen brukte øya som base for havfiske om våren. En kilde beskriver bruken av øya som base for fiske allerede på 1690-tallet. Da hadde øya tjent til dette formålet i flere hundre år, kanskje fra 800–900 f.kr.

Geologi

Det er en forekomst av kleberstein på Kjøøya.
Dødningehodesvermer

Utseende

En meget stor (vingespenn 102 – 135 mm) og kraftig svermer, den største sommerfuglen som forekommer i Norge. Kroppen er uvanlig kort og tykk til svermer å være. Hodet er stort og bredt med en kort og trinn sugesnabel. Antennene er hvite og bare ca. 1/5 så lange som forvingene. Brystet er brunsvart, med en gulaktig, hodeskalle-lignende tegning i midten. Den tykke bakkroppen har en blå midtstripe, på sidene er ryggleddene gule med smal, svart bakkant. Forvingen er svartbrune, spraglete med noen lysere tegninger. Bakvingene er gule med to svarte tverrbånd.
Larven er gulgrønn, på hvert ledd med en grønn, svart og blå skråstripe.

Levevis

Larven lever på potet (Solanum tuberosum), tomat og andre søtviere (Solanum spp.). Man har funnet larver og pupper i potetåkre i Norge, men puppene klarer ikke å overleve vinteren her. De voksne sommerfuglen har en ganske kort sugesnabel og kan ikke drikke nektar fra blomster. Den er likevel glad i søte væsker og har spesialisert seg på å stjele honning fra bikuber. Sommerfuglen bruker feromoner for å hindre biene i å angripe den under innbruddet, likevel skjer det forholdsvis ofte at dødningehodesvermere blir stukket i hjel under sine innbrudd.

Kan lage lyd

Den voksne sommerfuglen kan lage en pipende lyd ved å presse luft ut av sugesnabelen, en ganske uvanlig metode for insekter som vanligvis lager lyd ved å gni harde overflater mot hverandre (stridulering) eller ved å vibrere membraner (for eksempel hos sangsikader). Siden sommerfuglen ikke har lunger er det misvisende å kalle lyden for plystring, det er mer å sammenligne med raping. Funksjonen til disse lydene er ikke kjent med sikkerhet, det har blitt  foreslått at de brukes til å forvirre ekkolokaliseringen til flaggermus.

Utbredelse

Dødningehodesvermeren er hovedsakelig en afrikansk art. Den forekommer over det meste av Afrika, i tillegg i Sør-Europa, på Kanariøyene, på Madagaskar og Seychellene. Beslektede arter lever i Asia. Den kan vandre langt og dukker av og til opp i Norge om høsten, men den er en mindre hyppig gjest enn vindelsvermeren. Den er funnet helt nord til Finnmark.
Trizogeniates travassosi

Utbredelse

Billen finnes i den neotropiske faunaregionen, nærmere bestemt i Brasil.
Beiarelva

Fiske

Beiarelva er ei populær elv for lakse- og sjøørretfiske. I tillegg har elva en stamme av sjørøye, men det ble innført en totalfredning av denne i 2008. Elva har en lakseførende strekning på 27,5 kilometer, fra utløpet til Høgforsen ved Tollå. I tillegg er også 3 kilometer av sideelva Tollåga, og 0,6 kilometer av sideelva Store Gjeddåga lakseførende.
I 1981 ble lakseparasitten Gyrodactylus salaris påvist i elva. Dette førte til at laksebestanden i elva ble sterkt redusert i løpet av 80-årene. I 1989 ble alt laksefiske i Beiarelva forbudt. Elva ble rotenonbehandlet i 1994. Etter 7 år, i 2001, ble elva friskmeldt for gyro og den ble igjen åpnet for laksefiske.
Tomarus

Utseende

Middelsstore, avlange, mørke, noe blanke biller. Oversiden er kraftig punktert. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Slekten er utbredt i Amerika, fra nordlig-sentrale deler av USA i nord til Argentina i sør.
Zhang Ye

Zhang Ye er en kinesisk sangerinne fra Hunan i Kina. Hun er utdannet ved Det kinesiske musikkonservatorium der hun nå jobber som lærer. Hun behersker både opera og pekingopera, men også kinesisk folkemusikk. Hun tok i 1995 en mastergrad i vokalmusikk.
Alexandria Airlines

Historie

Alexandria Airlines ble etablert i august 2006 gjennom et samarbeid med Jordan Aviation. Flyselskapet opererte med charter flyvninger fra Egypt til Europa og Jordan.
Oskarström

Oskarström er et tettsted i Halmstad kommune i Hallands län i Halland i Sverige. I 2010 hadde tettstedet 4 071 innbyggere.
Hagenwerder kullkraftverk

Hagenwerder kullkraftverk var et varmekraftverk i DDR, nå i delstaten Sachsen i det østre Tyskland. Det stod ferdig i 1977, men ble nedlagt etter Tysklands samling og jevnet med jorden i 2003. Anlegget hadde en installert produksjonskapasitet på 1000 MW, fordelt på 2 operative blokker. Anlegget lå like ved grensen til Polen. Brenselkilden var brunkull (lignitt). Operatør i den siste tiden var Vattenfall.
Mesanin

Mesanin (av italiensk mezzanino, diminutiv av mezzano, «den mellomste», og mezzo, «halv»), også kalt entresol som på fransk, er en lav mellometasje som er lagt mellom to andre, særlig første og andre etasje. Mesaninen er ofte en form for balkong eller galleri med lavere takhøyde som deler hovedetasjene i en bygning. Mesaniner forekommer ofte i renessansens proporsjonsbaserte palassarkitektur.
Hof

Næringsliv og sysselsetting

Hof var en typisk jord- og skogbrukskommune, som av sitt samlede areal på 164 km², hadde 17,9 km² jordbruksareal og 125,1 km² skogareal. Kommunens viktigste industriarbeidsplass var sagbruket Haslestad Bruk som var Hof kommunes hjørnesteinsbedrift med ca. 60 ansatte.
I 1990 hadde kommunen 1 357 yrkesaktive, og de fleste var sysselsatt innenfor områdene offentlig, sosial og privat tjenesteyting. Den samme statistikken viste at ca. 57 % av de yrkesaktive hadde sitt arbeide i kommunen, mens de øvrige arbeidet i andre kommuner.

Utdanning

Kommunen hadde kun én grunnskole, Hof skole som er en kombinert barne- og ungdomsskole for 1.-10. klasse. For å ta videregående utdanning, måtte elevene reise til nabokommunene Sande, Re eller Holmestrand. Voksenopplæring foregikk i samarbeid med Holmestrand kommune.

Tusenårssted

Kommunens tusenårssted heter Solvang og ligger i Hof sentrum. Dette var et tidligere forsamlingslokale, men er nå revet. På stedet hvor lokalet lå er det opparbeidet en park, og er blitt en fin plass som bygdas innbyggere fritt kan benytte. I juli 2006 ble det også oppført en paviljong på stedet.

Vannforsyning

22. september 2005 ble Eidsfoss vannverk åpnet. Vannverket skal forsyne medlemskommunene i Vestfold Interkommunale Vannverk med drikkevann fra januar 2006. Drikkevannet hentes fra Eikeren, Hofs største innsjø. Eikeren er et næringsfattig vann, og har svært god vannkvalitet. Drikkevannet fra Eikeren vil sammen med drikkevann fra Farris sørge for stabil og trygg vannforsyning til hele Vestfold.

Jakt og fiske

Hofs store skogareal har gode bestander av elg, samt småvilt som hare og rådyr. De senere år har også en hjortestamme etablert seg i kommunen. Elgjakten i Hof representerer en betydelig økonomisk verdi, og er en viktig tradisjon. Det gode ørretfiske i Eikeren er kjent, og eksemplarer på opp mot ni kilo har blitt fanget der.

Kommunevåpen og kommuneflagg

Hofs kommunevåpen var I rødt tre gull sjøblad, 2-1, og kommuneflagget er I rødt tre gule sjøblad, 2-1, som ble godkjent i Hof kommunestyres vedtak den 10. desember 1991. Det ble fremmet av Kommunaldepartementet og fastsatt ved kgl.res. av 17. juli 1992, med ikrafttredelse den 12. september 1992.
Hyundai Elantra

Hyundai Elantra (1990–) er en mellomstor familiebil fra sørkoreanske Hyundai.
Første utgave (J1; 1990–95) var en 4-dørs sedan med bensinmotor og mye annet teknisk fra japanske Mitsubishi. Hyundai etablerte seg i Norge i 1992 og Elantra ble  solgt fra 1995. Andre utgave (J2/RD; 1995–2000) kom også som stasjonsvogn og med diesel, samt passasjerdetektor. mens tredje utgave (XD; 2000–06) kom som sedan og kombi (hatchback).
Så ble den ikke solgt mer i Norge, der man gikk over til Hyundai i30, for fjerde utgave (HD; 2007–10) var nemlig kun sedan, men kunne også fås som hybridbil hvis man bodde i Sør-Korea der den het Avante.  Femte utgave (MD/UD; 2010–15) kom som sedan og coupe.  Sjette utgave (AD; 2016–) er kun sedan.
Substrat (lingvistikk)

Et substrat betegner i lingvistikken både det språket som opprinnelig blir talt i et område når et annet språk kommer og fortrenger det gamle, og rester av det gamle språket i det nye. Et beslektet fenomen er superstrat, som betegner et nytt språk som trenger inn i et område, men etterhvert dør ut, og sporene etter det inntrengende språket i det opprinnelige.

Eksempel på substratspråk

Et eksempel på substrat er det iberiske språket som ble talt på Den iberiske halvøy da Romerriket invaderte halvøya og latin ble offisielt språk. I de fleste europeisk land som hørte under Romerriket, taler man i dag romanske språk, som nedstammer fra latin. I italiensk heter «hund» cane og i fransk chien. Begge ordene kommer fra latin canis. Spansk er også et romansk språk, men det spanske ordet for hund, perro, er helt ubeslektet og kommer fra iberisk.
Et annet eksempel er samisk substrat i norsk og andre nordgermanske språk. Lange suffikser, trykkaksenten og tap av nesten alle prefikser, skiller nordgermansk fra de andre germanske språkene og minner om samisk og østersjøfinsk.
Et tredje eksempel er de omtrent 550 ordstammene i samisk som har ukjent opprinnelse. De stammer antagelig fra et ellers ukjent paleolitisk-europeisk språk som samene talte før de skiftet språk til samisk, som tilhører den finsk-ugriske språkgruppen. Mange av disse ordene betegner naturfenomener som er vanlige i samiske områder, men uvanlige eller manglende i skogområdene der de finsk-ugriske språkene oppstod. Fuglenavn er gode eksempler: állat «snøspurv», biehkan «fjellvåk», bovttáš «lunde», bupmálas «havhest», giron «fjellrype» og guovssat «lavskrike».
Løgumkloster Højskole

Løgumkloster Højskole ligger i Tønder kommune midt i Løgumkloster by i vakre omgivelser like ved Løgumkloster kirke. Skolen ble etablert i 1960 og tilbyr både lange og korte kurser. Den samarbeider med Den danske kirke om svært populære etterutdanningskurs for organister og kirkesangere og er svært opptatt av å formidle arven fra N.F.S. Grundtvig.
Nærheten til Løgumkloster kirke gjør at de kan bruke den i en rekke av kursene sine. Nærheten til Tyskland gjør at de bruker å ha ekskursjoner dit for å besøke områder som tidligere var danske. I tillegg har de noen interessante kurser hvor de utnytter fuglelivet i Sønderjylland og naturen i Vadehavet.
Forstandere er Vita og Bent Andreasen.